300 milliárddal indul az MNB eszközkezelője
MTI2015.02.01. 10:23
Jelenleg a cég szervezetének felállítása folyik; szakmai egyeztetések zajlanak, ahol azokat az elveket és módszertanokat határozzuk meg, amelyek alapján az év második felétől az eszközkezelő átveszi a rossz ingatlanhiteleket a bankoktól" - mondta Kandrács Csaba, a MARK Magyar Reorganizációs és Követeléskezelő Zrt. vezérigazgatója, az igazgatóság elnöke.
Problémás hitelek
A Magyar Nemzeti Bank (MNB) tavaly novemberben alapította azt az eszközkezelő társaságot, amely a kereskedelmi bankok problémás kereskedelmi ingatlanhiteleit veszi majd át. A MARK Zrt. 100 százalékos tulajdonosa az MNB. Az MNB Monetáris Tanácsa egyúttal 300 milliárd forintos, 10 éves hitelkeretet hagyott jóvá, amelyből a problémás kereskedelmi ingatlanhitelek könyv szerinti értéken 800-1000 milliárd forint körüli potenciális portfoliójának jelentős részét fel akarja majd vásárolni a MARK. A cég vezérigazgatója Kandrács Csaba, jogász, közgazdász. 2003-tól hat éven át a Pénzügyminisztérium szakértője, majd később a Nemzetgazdasági Minisztérium kincstárért felelős helyettes államtitkára volt.
2012 novembertől a Magyar Államkincstár Webkincstár rendszerének fejlesztéséért és a prémium euró államkötvény bevezetésért felelős miniszteri biztos; majd a Magyar Államkincstár elnöke, valamint a Magyar Nemzeti Bank felügyelő bizottságának tagja volt. 2013. szeptember 30-tól a Monetáris Tanács külső tagja lett, 2014 novemberétől pedig a MARK Zrt. vezérigazgatója és az igazgatóság elnöke.
A kockázatok csökkentése érdekében
A vezérigazgató elmondta: az elmúlt években a gazdasági válság és a válság előtti nem felelős banki finanszírozási gyakorlat nyomán jelentős összegű nem teljesítő kereskedelmi ingatlan-hitelállomány alakult ki a magyar bankrendszerben. A MARK küldetése, hogy ezt a problémát mintaszerűen megoldja, a rossz hitelek zöme piaci körülmények között kikerüljön a hazai banki portfóliókból és a hitelfedezetek elfogadható eredményességgel hasznosuljanak.
Nem bankmentés a cél
A vezérigazgató beszélet arról is, hogy a cég koncepciója nem bankmentésről, hanem a jegybank mandátuma alapján a pénzügyi stabilitás növeléséről, a monetáris politikai döntések gazdaságba történő átgyűrűzésének hatékonyságáról szól. "A megfelelő hitelezés és a hazai gazdasági növekedés ösztönzése a cél. A MARK működése nyomán a kereskedelmi bankok forrásaik jelentős részét immár nem tartalékképzésre, hanem valódi hitelezésre fordíthatják" - hangsúlyozta a vezérigazgató.
A 300 milliárd csak a kezdet
Az év második felében vásárolnak
2480Teljesen összeomlott a baloldali összefogás: Gyurcsányék hamisított hangfelvétellel támadtak a Momentumra
1754Pofátlan magyarázatot adott a kétszeres gyorshajtásra a veszprémi motoros
1607Kocka alakú idegen űrhajó bukkant fel a Nap előtt
1565Megostromolták a magyar határt a migránsok Röszkénél - videó
514Mi az ammónium-nitrát és miért robban ekkorát?
403Zöld helyett sárga besorolású lett Spanyolország
eszközkezelőMNB